**Դևիդ Եյթս** (անգլ.՝ David Yates, հոկտեմբերի 8, 1963(1963-10-08), Սենտ Հելենս, Մերսիսայդ, Անգլիա, Միացյալ Թագավորություն), կինոյի և հեռուստատեսության բրիտանացի ռեժիսոր, սցենարիստ, պրոդյուսեր։

Կենսագրություն
--------------

Դևիդ Եթսը ծնվել է 1963 թվականին՝ անգլիական Լանկաշիր կոմսության Ռեյնհիլ գյուղում (այժմ Մերսիսայդի Սենտ Հելենս քաղաքային շրջանում)։ Սթիվեն Սփիլբերգի «Ծնոտներ» ֆիլմը դիտելուց հետո ոգեշնչվեց դերասանի կարիերայով։ Նա փորձում էր հասկանալ կինեմատոգրաֆիայի արտադրությունը և տարրերը։ Մինչև 14 տարեկանը ընկերների հետ կարճամետրաժ ֆիլմեր էր նկարում տեսախցիկով, որը նրան նվիրել էր մայրը։ Դառնալով հասուն՝ հիմնականում հեռուստատեսության համար նկարեց ֆիլմեր, համագործակցեց BBC ալիքի հետ։ Ընդհանուր առմամբ նկարահանել է 19 ֆիլմ, որոնցից առաջինը՝ 1984 թվականին։ Կրթություն ստացել է իր հարազատ քաղաքի քոլեջում, իսկ հետո՝ Էսսեքսի և Ջորջթաունի համալսարաններում։

Հարրի Փոթեր
-----------

2005 թվականին Դևիդ Եյթսը *Ուորներ Բրազերս*ի կողմից ընտրվեց Հարրի Փոթերի մասին պատմող 5-րդ ֆիլմի ռեժիսոր։ Նկարահանումներից առաջ նա այցելեց Leavesden Studios: «Հարրի Փոթերը և Փյունիկի միաբանությունը» ֆիլմը մեծ հայտնություն ստացավ՝ աշխարհում ստանալով 938 468 864 դոլար շահույթ։ Հետագայում Եյթսն ընտրվեց Հարրի Փոթերի մասին պատմող 6-րդ ֆիլմի ռեժիսոր։ Ֆիլմի նկարահանումների ժամանակ *Ուորներ Բրազերս*ը հայտարարեց, որ «Հարի Փոթերը և մահվան պարգևները» ֆիլմը պետք է բաժանված լինի 2 մասի։ Կրկին Դևիդ Եյթսը դարձավ ֆիլմի ռեժիսորը։ «Հարրի Փոթերը և մահվան պարգևները» ֆիլմի առաջին մասը էկրանավորվեց 2010 թվականի նոյեմբերին։ Ֆիլմը քննադատների կողմից գնահատվեց որպես Եյթսի նախորդ ֆիլմից վատ։ Նա միակ ռեժիսորն է, ով էկրանավորել է Հարրի Փոթերի մասին պատմող 2-ից ավելի գիրք։

Ֆիլմագրություն
--------------

| Տարի | Անվանում |
| --- | --- |
| 1994-1995 | Մաքուր անգլիական սպանություն |
| 2001 | Ճանապարհները, որոնք մենք ընտրում ենք (սերիալ) |
| 2003 | Մեծ խաղ (մինի-սերիալ) |
| 2003 | Ահա և հյուրերը! |
| 2004 | Սեքս-ուղղություն (ՀՏ) |
| 2005 | Աղջիկը սրճարանից (ՀՏ) |
| 2007 | Հարի Փոթերը և Փյունիկի միաբանությունը |
| 2009 | Հարի Փոթերը և Խառնածին արքայազնը |
| 2010 | Հարի Փոթերը և Մահվան պարգևները. մաս 1 |
| 2011 | Հարի Փոթերը և Մահվան պարգևները. մաս 2 |
| 2014 | Տիրան |
| 2016 | Տարզան։ Լեգենդ |
| 2016 | Ֆանտաստիկ արարածները և որտեղ են նրանք բնակվում |

2011 թվականի նոյեմբերին Դևիդ Եթսը հայտարարեց համանուն սերիալի մոտիվներով «Բժիշկ Ով» լիամետրաժ կինոֆիլմի նկարահանման մտադրության մասին։

Սակայն նրա մտադրությունները չիրականացան։ Սթիվեն Մոֆատն ասաց, որ մոտ ապագայում լիամետրաժ ֆիլմ նկարելու գաղափարից հրաժարվումը վերջնական է և անփոփոխ։ Ավելի վաղ իր հարցազրույցներից մեկում Սթիվենը երկրպագուներին հանգստացրեց այն խոստումով, որ անգամ եթե ֆիլմը ստեղծվի, ապա ռեժիսորը Եթսը չի լինի։

Ծանոթագրություններ
------------------

1. ↑  Internet Movie Database — 1990.
2. ↑  Дэвид Йэтс снимет фильм по мотивам сериала «Доктор Кто» Lenta.ru 15.11.2011

Արտաքին հղումներ
----------------

* Դևիդ Եյթս Internet Movie Database կայքում
* David Yates: Casarotto Ramsay & Associates Ltd.
* David Yates: British Academy of Film and Television Arts
* David Yates: Directors Guild of America

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90164475 · BNE: XX4833193 · BNF: 15076044c · CiNii: DA16234361 · GND: 133913007 · ISNI: 000000008172537X · LCCN: no2006100914 · NKC: xx0112479 · NTA: 292555245 · NUKAT: n2012061193 · SUDOC: 13624162X · VIAF: 107492257 · WorldCat VIAF: 107492257 |

 |

 |